cyanic-selkie/wikianc huggingface dataset:
Inchcolm
Tidlig historie
Øya ble visstnok besøkt av Columba, en irsk munk og misjonær, i 567, og fikk navn etter ham på 1100-tallet. Den kan ha tjent munkene i Columba-familien som en «Iona i øst» fra tidlige tider. En primitiv bygning med steintak overlevde på øya, bevart og gitt et hvelvet tak av munkene i det senere klosteret, sannsynligvis tjent som en eremitts oratorium og celle på 1100-tallet, om ikke tidligere. Fragmenter av utskåret murverk fra den mørke middelalderen vitner om en tidlig kristen tilstedeværelse på øya. En hogback-stein («svinerygg»; en type lave, avlange og dekorerte steinskulpturer ), bevart i klosterets besøkssenter, kan dateres til slutten av 900-tallet, noe som gjør den trolig til Skottlands tidligste monument som har sin opprinnelse blant danske nybyggere i Nord-England. En kilde fra 1500-tallet oppgir at et steinkors lå i nærheten, selv om det ikke ble funnet noen merke som var knyttet til monumentet.
Audi
Audi i Norge
I 1974, da Audi-merket skulle introduseres i Norge, ville Volkswagen ha merkene samlet hos Harald A. Møller AS, selv om With & Wessel hadde importert Auto-Union i 47 år. With & Wessel ble da lagt ned. Det var likevel solgt Audi i Norge siden 1967 gjennom forhandlere av Auto-Union.
I 2000 var det 75 000 Audier i Norge, opp fra 50 000 i 1997 og 25 000 i 1978.
Inchcolm
Tidlig historie
Øya er omtalt i Shakespeares Macbeth:
Astrologi
Astrologi, av og til omtalt som stjernetydning er tradisjoner og tro bygd på forestillingen om at menneskers skjebne og hendelser på jorda kan fortolkes eller påvirkes av himmellegemenes posisjon i forhold til hverandre. Ulike og motstridende astrologiske tradisjoner har blitt utviklet i Mesopotamia, Maya og Kina, og astrologi kan spores tilbake til begynnelsen av det andre årtusen f.Kr. Astrologi er i varierende grad betraktet av sine tilhengere for å være et symbolisme-språk, en form for kunst, vitenskap eller divinasjon.
Det vitenskapelige miljø betrakter astrologi for å være pseudovitenskap eller overtro da astrologer har mislykkes empiriske tester i kontrollerte studier. Til tross for mangelen på vitenskapelige bevis, er troen på astrologi utbredt. Astrologi er ikke basert på vitenskapelige prinsipper og er dermed å anse som pseudovitenskap.
Astrologiens historie
Astrologihistorikere tidfester gjerne astrologiens opprinnelse til da mennesket begynte å studere himmelen. De første astrologiske opptegnelser stammer fra Mesopotamia – landet mellom Eufrat og Tigris. I Ninives ruiner fant astrologene et kongelig bibliotek fra omkring år 650 f. Kr. Blant 25,000 kileskrifttekster var det også skrifter om astrologi.
I år 100 før vår tidsregning skrev oldtidshistorikeren Plinius den eldre at astrologien ble utviklet i Kaldea og innført via Babylon til Hellas. Grekerne, hvis vitenskapsmenn var de som raffinerte og satte et slags endelig stempel på astrologi, ser ut til å ha betraktet egypterne som astrologiens opphav. I alle fall er en av de grunnleggende greske tekster (fra rundt 150 f. Kr.) tilskrevet to egyptiske forfattere.
Elementene og deres rolle i de forskjellige stjernetegnene ble innført av Empedokles (elev av Pytagoras ca. 475 f. Kr.); astrologen Aristarkhos fra Samos hevdet i 280 f. Kr. at jorden og de andre planeter gikk rundt solen. (Hvilket ikke slo an da.) Ellers er grekernes innflytelse på astrologi i første rekke at de fastsatte det som tradisjonelt er astrologiske enkeltelementers egenskaper. De blandet sine egne gudesagn med stjernehimmelen, og bestemte med dette hvilke egenskaper som kjennetegner det enkelte astrologiske tegn, den enkelte planet, deres himmelplassering og hva som skjer når disse egenskaper opptrer samtidig i et horoskop.
Romerne overtok grekernes astrologi. De beholdt de greske, astrologiske betydninger, men gav de ulike delene sine egne navn. I Romerriket hadde virkelig astrologi sin blomstringstid. Keiser Augustus (63 f. Kr. – 14 e. Kr.) bekjente seg til astrologi, og lot sitt astrologiske tegn, Steinbukken, prege på mynter. Hans etterfølger keiser Tiberius (42 f. Kr. – 37 e. Kr.) var praktiserende astrolog. Samtidig var det under Romerriket man begynte å betrakte astrologi også kritisk. Kristne stilte seg avvisende til astrologi. Siden skulle islams profet bli enda mer kategorisk i sin fordømmelse av astrologi.
Fra Roma spredte astrologi seg nordover i Europa, og på 1300-tallet ble det undervist i astrologi ved universitetet i Oxford. Paracelsus (1493 – 1541) var en berømt lege, og han skrev en bok om astrologi på over 500 sider. Både Nikolaus Kopernikus (1473 – 1543), Tycho Brahe (1546 – 1601), Galileo Galilei (1564 – 1642), og Johannes Kepler (1571 – 1630) var både astrologer og astronomer. De satte opp og tolket horoskoper ved ulike anledninger. Samtidig var det Galilei som formulerte tesen «bare det som kan måles er vitenskapelig verdifullt» og som med det utelukket astrologi fra det vitenskapelige selskap.
Horoskop
Ordet horoskop er sammensatt av de greske ordene «hora», time, og «skopein», betrakte. Således er betydningen «å betrakte timen». Det finnes mange former for horoskop. Den vanligste formen i dag, er den vi møter i dagsaviser og ukeblader. Korte spådommer for hvert enkelt stjernetegn. I dagligtalen er det dette som er synonymt med ordet horoskop. I astrologisk fagterminologi er horoskop betegnelsen på det grafiske oppsettet av stjernehimmelen ved et bestemt tidspunkt. Et himmelkart der posisjonene til solsystemets planeter er inntegnet, sammen med markeringer av hvor de tolv tegnene i zodiaken er; og oppdelt i himmelens 12 hus. Dette himmelkartet, i følge med en tolkning av samme, utgjør et horoskop.
Et horoskop kan i prinsippet utarbeides for ethvert tidspunkt. Man begynner kalkulasjonen med å omregne den lokale tiden horoskopet settes opp på grunnlag av; til stjernetid. Ut fra denne stjernetiden finner man solens og planetenes posisjoner gjennom å konsultere tabeller. Stedet horoskopet beregnes for – altså i form av lengdegrad og breddegrad – bestemmer, sammen med stjernetiden, hvordan horoskopet oppdeles i hus.
Når dette er gjort kan man begynne tolkningsdelen av horoskopet. I tolkningen vektlegges aktuelt soltegn, hvilket stjernetegn som stiger opp over horisonten ved aktuelt tidspunkt, hvor i horoskopet planetene er plassert, og hvordan horoskopet er inndelt i hus.
Ferdinand Friedensburg
Ferdinand Friedensburg (født 17. november 1886 i Schweidnitz i provinsen Schlesien i kongeriket Preussen, død 11. mars 1972 i Vest-Berlin) var en tysk jurist, ingeniør og politiker (DDP og CDU). Fra desember 1946 til februar 1951 var Friedensburg fungerende overborgermester, først i Stor-Berlin, derefter i Vest-Berlin. Under Berlinblokaden var han i tre og en halv måned fungerende for den syke overborgermesteren Louise Schroeder.
Astrologi
Ascendant
Ascendanten er det stjernebildet som stiger opp over horisonten på horoskopets himmelkart, ved utregningsøyeblikket. Ascendanten sies å ha betydning for personligheten og hvordan man opptrer utad. Hva slags stjernetegn som er ascendant sies også å ha innvirkning på hvordan man forholder seg til utfordringer man møter.
Stjerner og planeter
I et horoskop tegnes solens og månens posisjoner inn, sammen med de ni planeters. I tillegg markeres måneknutene (der hvor månens bane krysser solbanen (ekliptikken). Tolkningen av solen, månen og planetene betinges av hvor i horoskopet de befinner seg, altså i hvilket tegn og i hvilket hus. Dette bestemmer i hvor stor grad planetenes egenskaper vil påvirke det horoskopet skal si noe om. Uansett vil solen alltid være den dominerende betydning i et horoskop. Hvor på himmelkartet sol, måne og planeter skal være; leser astrologen ut fra en tabell som kalles en efemeride.
Percival Davson
Percival May Davson (født 30. september 1877, død 5. desember 1959) var en britisk fekter som deltok i de olympiske leker 1912 i Stockholm.
Davson vant en olympisk sølvmedalje i fekting under Sommer-OL 1912 i Stockholm. Han var med på det britiske laget som kom på andreplass, bak Belgia, i lagkonkurransen i kårde.
Audi
Audi i Norge
I 2008 oppnådde Audi sin største markedandel i Norge noensinne med 6,1%, da de solgte 6755 biler, mot 6472 i 2007 da de nådde en markedsandel på 5% i Norge, mot 5,2% i 2006. Dette plasserte merket som nr. 5 på listen over landets mest solgte personbiler i 2008, opp fra 7. mest solgte merke i 2007.
Astrologi
Husene
Husene deler himmelkaret inn i tolv deler. Hvor husene plasseres i horoskopet bestemmes av hvilket geografisk sted horoskopet er for. Stedets lengde og breddegrad samt til hvilken stjernetid det kalkuleres for. Husene bestemmes ved hjelp av en hustabell. Golden Dawn hadde disse betydningene for hvert enkelt av himmelens tolv hus: 1. hus: Liv, helse; 2. hus: Penger, eiendom, personlig verdi; 3. hus: Brødre, søstre; 4. hus: Far, graven, tingenes ende; 5. hus: Barn, glede; 6. hus: Sykdom, slektninger; 7. hus: Kjærlighet, ekteskap, mann eller kone. Partnerskap og forbindelser; 8. hus: Dødsfall, testamenter; 9. hus: Vitenskap, religion, kunst; 10. hus: Mor, yrke, verdslig posisjon generelt; 11.hus: Venner, håp og ønsker. 12. hus: Sorg, frykt, usette farer, restriksjoner.
Audi
Audi i Norge
Audi A4 var den mest populære modellen med et salg på 3436 enheter mot 2369 enheter i 2007, et antall som gir en 6.-plass på den norske bestselgerlisten i 2008, opp 10 plasser fra 2007. A4-salget representerte over 50% av Audis totalvolum på 6.473 enheter i 2007, mens det var 37% av totalen i 2007. (Bestselgermodell i 2008 var VW Golf/Golf Plus med 5079 enheter.) Audi i Norge gikk dermed forbi salget i hjemlandet Tyskland, der det er nr. 5 på salgsstatistikken, men der ble A4/S4 nummer 2 (98714 enheter) etter VW Golf/Jetta (231292) i 2008. 2008 var det første året Audi solgte mer enn 1 million enheter på verdensbasis, nærmere bestemt 1.003.400, som er Audis 13. rekordår på rad, til tross for at den store finanskrisen satte inn mot slutten av året. Audi solgte samme år 667 000 enheter i Europa.
Astrologi
Astrologen
En astrolog er en person som kalkulerer og tolker horoskoper. En astrolog som arbeider for en dagsavis eller et ukeblad, regner ut et horoskop for et gitt tidspunkt innenfor hvert enkelt tegn og lar dette gjelde alle mennesker født under det spesifikke stjernetegnet. Med andre ord et meget generelt horoskop. En astrolog som utarbeider et personlig horoskop, gjør dette ut fra et spesifikt tidspunkt og en spesifikk posisjon, men for øvrig ut fra de samme prinsipper som for et generelt horoskop.
Audi
Audi i Norge
I 2008 ble det solgt disse Audiene i norge: 3436 av modellene A4/S4/RS4, 1727 av A3/S3 (Nr. 21 på modellstatistikken i Norge), 1055 av A6/S6/Allroad (Nr. 32 og mestselgende storbilmerke i Norge), 317 av den nyinnførte modellen A5/S5 (Nr. 72), 131 av Q5 (Nr. 100) som ble introdusert i desember 2008. Det ble solgt ett eksemplar av den nye sportsbilen Audi R8 i Norge i 2008. Det ble solgt 37 Q7 og 8 A8 i Norge i 2007.
Astrologi
Astrologen
Til hjelp i arbeidet med horoskopet har astrologen tabeller som forteller planet- og husposisjoner (henholdsvis efemerider og hustabeller). Det kreves ikke store regneferdigheter for å gjøre lokal tid om til stjernetid. Den tekniske siden av astrologens arbeid er med andre ord forholdsvis enkel. Astrologens evner settes først på prøve når de ulike elementers påvirkninger på horoskopet skal kombineres. Først huskes, så tolkes: Hvilke påvirkninger som til slutt skal gjelde for himmelkartet.
Audi
Quattro
quattro (italiensk, «fire») er Audis registrerte varemerke for permanente firehjulstrekkssystemer. Den opprinnelige Audi Quattro hadde åpen senterdifferensial med manuelt styrt sperre. Fra 1988 ble firehjulssystemet basert på den patenterte Torsen senterdifferensialen. Torsendifferensialen fordeler kraften mekanisk mellom for- og bakaksel. Også flere andre bilprodusenter bruker Torsen-løsninger, men også de bruker egne betegnelser. Etter hvert har Audi valgt også andre løsninger for firehjulstrekk, bl. a med Torsen-differensial på bakakselen på A8 fra 1990. Haldexkobling er brukt på A3 og TT fra 1998.
Cedric Simmons
Cedric «Ced» Tremaine Simmons er en amerikansk basketballspiller for klubben Peristeri Athens i Hellas. Han har tidligere spilt i NBA for klubbene New Orleans/Oklahoma City Hornets, Cleveland Cavaliers, Chicago Bulls og Sacramento Kings.
Inchcolm
Tidlig historie
Referansen i Shakespeare er ettersom Inchcolm lenge ble brukt som et eksklusivt gravsted (omtrent som Iona). En dansk styrke under kong Svein Tjugeskjegg, faren til Knut den mektige, raidet øya og Fife med en engelsk styrke. I skuespiller betaler Macbeth danskene med en «great summe of gold», og forteller danskene at de kan gravlegge sine døde der for en sum penger. Hector Boece, skotsk filosof og historiker, underbygger påstanden om at danskene betalte gode penger for å få sine døde gravlagt der på 1000-tallet. Praksisen med å begrave døde på øyer i Skottland hadde lange tradisjoner – og var delvis for å unngå at ville hunder og ulver (fortsatt eksisterte i Skottland på denne tiden) som kan grave opp likene og spise dem.
Piau
Piau er en kommune i delstaten Minas Gerais i sørøstregionen av Brasil.
Cedric Simmons
Karriere
I 2006 ble Simmons rekruttert av New Orleans/Oklahoma City Hornets som 15. spiller i NBA. Han spilte for klubben i én sesong og rakk å spille i totalt 43 kamper for dem.
29. september 2007 ble Simmons byttet til Cleveland Cavaliers mot David Wesley, men etter bare fem måneder ble han den 21. februar 2008 byttet videre til Chicago Bulls sammen med Drew Gooden, Larry Hughes og Shannon Brown mot Ben Wallace og Joe Smith; byttet omfattet en opsjon for Cleveland Cavaliers til å velge ytterligere én spiller fra Chicago Bulls på et senere tidspunkt. Senere ble Simmons byttet til Sacramento Kings sammen med Drew Gooden, mot Brad Miller.
Astrologi
Astrologi og vitenskap
Vitenskapen har tross flere forsøk ikke kunnet konkludere med at astrologi verken er virksomt eller empirisk holdbart. Det vitenskapsfolk i første rekke trekker i tvil er empirien bak å tildele solen, månen, planetene og stjernetegnene de egenskaper de astrologisk har, og på hvilken måte disse kan påvirke menneskelige egenskaper og hendelser på jorden. Astrologer har ikke kunnet gi noen vitenskapelig, tilfredsstillende svar. Heller ikke har de – i godkjente forsøk – vært treffsikre i sine spådommer.
Dawson County (Montana)
Dawson County er et fylke i den amerikanske delstaten Montana. Det ligger i den østlige delsen av staten og det grenser mot Richland County i nord, Wibaux County i øst, Prairie County i sør og mot McCone County i vest.
Longyearbyen lokalstyre
Longyearbyen lokalstyre er det lokale folkevalgte organet i Longyearbyen, hjemlet i Svalbardloven. Lokalstyrets ansvarsområde er avgrenset til eget planområde i og rundt Longyearbyen på cirka 260 km². I dette området kan lokalstyret drive virksomhet av allmenn interesse som ikke ivaretas av staten.
Audi
Quattro
I biler med firehjulstrekk har Audi plassert et quattro-emblem på dashbordet, i grillen og på bakluken.
Audi Exclusive
Audi Exclusive er en produktlinje som produseres av Audis heleide datterselskap quattro GmbH. Selskapet står også for produksjon av modellene RS3# RS4 og RS5 og RS6 og RS7 RSQ3 og fra høsten 2006 av R8. Audi Exclusive-tilbehør kan være Audi Exclusive stylingpakke, Audi Exclusive skinn, etc. Audi Exclusive kan sammenlignes med BMWs BMW Individual og AMG hos Mercedes.
Astrologi
Astrologi og vitenskap
En mulig årsak til at mange opplever at astrologi «virker» og kan beskrive personlige egenskaper med tilsynelatende stor treffsikkerhet, kan være Forer-effekten.
Moderne astrologi
Moderne astrologi er basert på de samme grunnprinsippene som i renessansen. Tolkning av astrologi er i dag en stor industri, hvor aviser, ukeblader, teletorg- og sms-tjenester er viktige markedsområder. Mange astrologer setter opp et personlig horoskop. Dette er mer detaljert og skal angivelig stemme mer med den individuelle persons egenskaper og livsutvikling, enn et som kun er basert på soltegnet. Astrologer tilbyr også personlig rådgivning basert på horoskop.
Alfred Witte (1878-1941) var landmåler og arbeidet med Hamburg lufthavn, men han var også opptatt av astrologi. I 1913 offentliggjorde han artikkelen «Tanker om farge, tall, tone», der han videreutviklet Johannes Keplers tanker. Witte satte sin lit til astrologien da han ble innkalt til fronttjeneste i første verdenskrig. Han forsøkte å forutse bevegelsene til russisk artilleri, men ut fra kart og tabeller kom han til at påvirkning fra en ukjent planet - som han kalte Cupido - forvansket beregningene hans. Witte plasserte Cupido utenfor Neptuns bane, og i 1930 viste det seg å stemme at det finnes en planet der, Pluto. Plutos bane avviker imidlertid vesentlig fra den banen Witte tilla den fiktive Cupido-planeten. Sammen med Friedrich Sieggrün stiftet Witte Hamburgskolen for astrologi, som skapte en del kontrovers i Tyskland. Etter Rudolf Hess' flukt i 1941 ble astrologi og bøker om emnet forbudt i Nazi-Tyskland. Av den grunn fryktet Witte trolig å bli oppsagt, og for å sikre sine pensjonsrettigheter og sine etterlattes økonomi tok han sitt liv 2. august 1941.
Karl Ernst Krafft (1900–45) ble imidlertid høyt respektert av nazistene for sin presise spådom om et attentatforsøk mot Adolf Hitler i München 9. november 1939. Krafft hadde allerede utarbeidet en statistikk over kosmisk innflytelse på enkeltindivider og utviklet sitt eget system, kalt «typokosmi». Etter at han var klarert av Gestapo, ble hans pro-tyske utgave av Nostradamus en del av krigspropagandaen.
Longyearbyen lokalstyre
Historisk bakgrunn
Da Svalbard i 1925 ble en del av Norge ble det foreslått å gjøre Svalbard til en egen kommune eller et fylke. Dette ble forkastet av Stortinget som i stedet oppnevnte en særegen administrativ ordning med en sysselmann, oppnevnt av Kongen, som regjeringens øverste representant. Nå benyttes den kjønnsnøytrale tittelen Sysselmesteren.
Betegnelsen har sin opprinnelse i at Svalbard mangler kommuneinndeling. Det finnes kun ett lokalstyre på Svalbard, i Longyearbyen, der det ble innført den 1. januar 2002. Samtidig ble alle aksjene i Svalbard Samfunnsdrift AS overført fra staten til Longyearbyen lokalstyre.
Valgbarhet
En egen forskrift om lokalstyrevalg i Longyearbyen regulerer valget til lokalstyret, men følger forøvrig norsk lov som kommunestyrevalget. Dette gjelder også utenlandske statsborgere.
Dawson County (Montana)
Dawson Countys totale areal er 6 172 km² hvorav 26 km² er vann. I 2000 hadde fylket 9 059 innbyggere og administrasjonssenteret ligger i byen Glendive som også er fylkets største by.
Audi
Teknologi
Audi produserer 100% galvaniserte karosserier for å motvirke korrosjon. Karosseriets styrke og holdbarhet overgikk Audis egne forventninger, derfor ble den opprinnelige 10-års garantien mot rust forlenget til 12 år. En aluminiumsramme ble laget av Audi, og i 1994 ble Audi A8 lansert med denne aluminiumsrammen. Audi introduserte en ny modellrekke på midten av 90-tallet.
Aluminiumkonseptet ble utvidet til selskapets nye småbil, Audi A2, som ble lansert i 2001. Selskapet avsluttet produksjonen sent i 2005, da kostnadene ved å produsere en fullaluminiumsbil ble for høye; kjøperne var ute etter en liten og mindre luksuriøs bil. Aluminiumsrammen passet bedre på de større modellene som for eksempel den store sedanen A8.
På 70-tallet var det to kjøretøyprodusenter som designet sitt eget firehjulstrekkssystem i personbiler. På 80-tallet var firehjulstrekk meget populært, og andre tyske produsenter som Porsche, BMW og Mercedes-Benz tilbød firehjulstrekk i sine biler for å konkurrere, sammen med GM, Ford, Toyota og andre. Dessverre var firehjulstrekkssystemet i bilene til Mercedes-Benz bare problemer allerede på tegnebrettet. Systemet var heller ikke populært i Porsche, da kjøperne var ute etter den tradisjonelle ytelsen til bakhjulstrekk som fantes i gamle Porscher. Selv om Porsche og Mercedes-Benz tilbyr firehjulstrekk på noen biler idag, er ingen av disse like kjente for firehjulstrekkssystemer som Audi. Merkenavnet «quattro» er et kjent symbol og registrert varemerke for Audi som er etablert ved hjelp av teknologi fra Torsen og senere også Haldex På A1 og S1 og A3/S3/RS3 og TT/TTS/TTRS og Q3/Q RS3 Audi har også levert quattro på nyere modeller av A3 og TT som ikke er basert på Torsenteknologi som tidligere med en mekanisk senterdifferensial, men med den svenske Haldex, elektromekaniske AWD-clutchen.
På 80-tallet var Audi ledende innen 5-sylindrede 2,1/2,2 litersmotorer som et mer langvarende alternativ til de mere tradisjonelle sekssylindermotorene. Disse motorene var ikke bare brukt i vanlige biler, men også i Audis racerbiler. 2,1 litersmotoren var brukt som basis for rallybilene på 1980-tallet, og den hadde en ytelse på godt over 400 hk med noen små modifikasjoner. Før 1990 var det motorer produsert med et volum på mellom 2 og 2,3 liter. Dette gav en meget god kombinasjon av drivstoffsøkonomi (som alle passet på den tiden), og selvfølgelig mye kraft.
På tidlig 90-tall begynte Audi å komme nærmere posisjonen som en alvorlig konkurrent til de tyske, globale premiummerkene Mercedes-Benz og BMW. Prosessen begynte med lanseringen av Audi V8, som skjedde i 1990. Det var essensielt en ny motor tilpasset Audi 100/200, men med tydelige karosseriforskjeller. Den mest synbare forandringen var at grillen nå var integrert i panseret, og fulgte med opp når panseret ble åpnet.
I 1991 hadde Audi den firesylindrede Audi 80, den femsylindrede Audi 90 (Audi 80 og 90 var samme bil, men med forskjellig motorstørrelse) og 100, Audi 200 utstyrt med turbo (egentlig samme bil som Audi 100) og Audi V8. Det fantes også en coupéversjon av Audi 80/90 med både den fire- og femsylindrede motorene, henholdsvis med modellnavnene 80 og 90.
Selv om den femsylindrede mototren var en vellykket, meget robust og kraftig motor, var den fortsatt litt for forskjellig fra målmarkedet. Samtidig med introduksjonen av den helt nye Audi 100 i 1992 introduserte Audi en 2,8-liters V6-motor. Denne motoren var også forberedt for en facelift av Audi 80 (alle 80- og 90-modeller var nå kalt «80» bortsett fra i USA), og kunder fikk da valget mellom fire-, fem- eller sekssylindret motor i samtlige karosseriversjoner; Avant, Limousine og Cabriolet.
Den femsylindrede motoren forsvant senere som et stort motorvalg; likevel var en turbomotor på 230 hk beholdt. Motoren som var forberedt for en Audi 200 quattro fra 1991, var basert på motoren som var tilpasset Audi Sport Quattro. Den ble levert i Audi Coupé og bilen ble kalt S2, og i Audi 100-karosseriet ble bilen kalt S4.
Audi A8 erstattet Audi V8 i 1994 med en revolusjonerende aluminiumsramme kalt Aluminum Space Frame (ASF) for å spare vekt. Vektreduksjonen ble oppveid av vekten på quattro-systemet. Dette betød at bilen hadde lik ytelse som konkurrentene, men mye bedre kjøreegenskaper.
Den neste store modellforandringen skjedde i 1995 da Audi A4 erstattet Audi 80. Lignende skjedde med Audi 100 som fikk navnet Audi A6 (den fikk en liten designendring). Dette betød også at daværende S4 ble hetende S6, og en ny S4 ble introdusert i samme karosseri som A4, men med små, mer sportslige forandringer, som sideskjørt m.m. S2 ble ikke lenger produsert. Audi Cabriolet fortsatte å bli produsert (på Audi 80-plattformen) helt til 1999, og den ble levert opp igjennom årene med flere og flere motorer etter som de kom som alternativ. En ny Audi A3 bygd på samme plattform som VW Golf ble introdusert i 1996 og den radikale TT Coupé og roadster ble også basert på denne plattformen. En annen interessant modell som ble introdusert var en Mercedes-Benz A-klasse-konkurrenten A2, som i Europa solgte relativt bra. Likevel ble modellen fjernet fra modellprogrammet i 2005, og Audi bestemte seg for ikke å utvikle en erstatter umiddelbart.
Motorene som var tilgjengelige i hele modellrekken var nå en 1,4, 1,6 og 1,8 l firesylindret motor, en 1,8 l firesylindret turbomotor, en 2,6 og en 2,8 l V6-motor, en 2,2 l femsylindret turbomotor og en 4,2 l V8-motor. V6erne ble senere erstattet med 2,4 og 2,8 l 30V V6ere i 1998, med bedre effekt og dreiemoment. Flere motorer ble lagt til med tiden, inkludert en 3,7 l V8 og en 6,0 l W12-motor for Audi A8.
Ved årtusenskiftet introduserte Audi en direct-shift gearbox (DSG), en manuell girkasse som kunne brukes som en automatisk girkasse. Blant annet inneholder denne girkassen to sett med elektrohydrauliske clutchplater (der 1., 3., og 5. gir ligger på det ene, og 2., 4., og 6. på det andre), noe som bidrar til raskere girskift. Denne girkassen er implementert i noen VW Golf-, Audi A3- og TT-modeller. Motorutvalget ble kontinuerlig oppgradert, med en 2,7 l twinturbo V6-motor levert i S4, S6 og A6 allroad quattro, mens den 2,8 l V6-motoren ble erstattet med en 3,0 l motor.
I 2001 lanserte Audi en meget kraftig modell basert på A8, kalt S8. Den hadde en 360-hesters 4,2 l.
Nye modeller av A3, A4, A6 og A8 har blitt introdusert, og den gamle 1,8 l motoren har blitt erstattet av nye FSI-motorer (Fuel Stratified Injection). Nestet samtlige bensinmotorer i utvalget har nå denne drivstoffbesparende teknologien.
Som et premiummerke i Volksvagen-konsernet blir ny teknologi ofte først introdusert i Audis biler, før de blir «forenklet» til rimeligere merker som Volkswagen, SEAT og Škoda. Nylige eksempler på dette er noen av FSI-motorene nevnt i tabellen ovenfor, og DSG-girkassen.
TSI-teknologien ble introdusert i Volkswagen Golf tidlig i 2006. Disse motorene brukte, minst, en kapasitet på 1,4 liter kombinert med både turbo og kompressor for å utvikle høyere effekt, med mindre miljøskadelig CO2-utslipp og bedre drivstoffsøkonomi. Dette var tydelig da motorene ble sammenlignet med en motor uten turbo og kompressor med storr volum, som en 2-liters motor. TSI-motoren på 1,4-liter som nå er tilgjengelig i Volkswagen Golf produserer 140 og 170 hk. Disse motorene har vist seg populære i Storbritannia og kan snart komme som tilbud hos Audi, for eksempel i Audi A3 og A4. Det kan også hende at den kommer i noen SEAT- og Škoda-modeller i den nærmeste fremtid.
Audi har satt seg som mål å ta igjen de to volummerkene i premiumsegmentet, BMW og Mercedes-Benz i globalt salg innen 2015, og arbeider for å nå dette målet.
Astrologi
Moderne astrologi
Carl Gustav Jung benyttet seg i utstrakt grad av astrologi under utviklingen av analytisk psykologi og arketyper. Som praktiserende psykiater brukte han horoskopet for å finne fram til personlighetsstruktur og naturlig adferdsmønster og til å forutsi en kommende psykologisk krise.
Jung formulerte også uttrykket synkronisitet, brukt av blant andre Walter Koch til å forklare astrologiens vesen: "Astrologi har som et tolkningsprinsipp analogien eller korrespondansen, synkronismen eller korrelasjonen. I stedet for en lavere årsakssammenheng oppstår et høyere likhetsforhold. Faktisk handler ikke astrologiske tolkninger om manifestasjon av fysiske effekter, men om betydninger og indre likheter, det vil si åndelige verdier. Fordi astrologi er opptatt av liv, sjel, menneskelig aktivitet og jordiske hendelser, er det utilgjengelig for den gammeldagse naturforskeren med sitt materialistiske preg."
Ikke-vestlig astrologi
Det finnes flere forskjellige typer astrologi med samme funksjon som den vestlige astrologi, flere steder i verden. Kinesisk astrologi og astrologi fra amerikanske innfødte. Innen vestlig og kinesisk astrologi finnes det i tillegg flere forskjellige tradisjoner, regnemåter og systemer. I Tibet bruker man en kombinasjon av indisk (som er i slekt med vestlig astrologi) og kinesisk.
Kommunistische Arbeiter-Partei Deutschlands
Partiet ble grunnlagt i kjølvannet av det mislykkede revolusjonsforsøket i Tyskland i januar 1920. Kretsen rundt Levi mente at KPD hadde vist seg ute av stand til å lede revolusjonen i riktig retning, og da partiet ble stiftet hadde det opp mot 80 000 medlemmer. Partiet nøt også godt av avskallinger fra KPD. I 1922 tok partiet initiativ til dannelsen av Den Kommunistiske Arbeiderinternasjonale, en internasjonal samling av rådskommunistiske partier og organisasjoner fra Storbritannia, Belgia, Nederland og Bulgaria i tillegg til KAPD. På dette tidspunktet var imidlertid partiet allerede spaltet mellom en fraksjon med hovedsete i Berlin og en med hovedsete i Essen, og Berlin-fraksjonen mente det var for tidlig å danne en ny internasjonale. Denne skulle for øvrig gå i oppløsning i 1925.
Sikkerhet i tunneler i Norge
EuroTAP (European Tunnel Assessment Programme) består av 14 søsterorganisasjoner i 12 land. Siden starten i 1999 har 17 tunneler på forskjellige steder i Norge blitt inspisert, og 280 tunneler i Europa.
Historikk
I 2008 vakte det oppmerksomhet at EuroTap for andre år på rad hadde gitt svært dårlig karakter til tre norske tunneler, etter å ha testet i alt 31 tunneler rundt i Europa. De tre tunnelene var en del av E39 nord for Bergen; Eikefet-tunnelen, Matreberg-tunnelen og Jernfjell-tunnelen. Testingen gjelder brannsikkerhet, belysning, ventilasjon, overvåkning og kollisjonsrisiko. De tre tunnelene er smale ettløpstunneler med ett kjørefelt i hver retning. De tre tunnelene ble karakterisert som dårlig sikkerhet.
Kommunistische Arbeiter-Partei Deutschlands
Partiet kollapset fullstendig rundt 1926/27 etter at de indre stridighetene hadde tatt knekken på det meste av partiets utadrettede arbeid.
KAPD markerte seg ved å ta avstand fra den leninistiske partimodellen med demokratisk sentralisme, valgdeltakelse og deltakelse i reformistiske fagforeninger. KAPD betegnes følgelig ofte som et parti med sterke syndikalistiske trekk, og Lenin fremmet en omfattende kritikk blant annet av KAPD i boka «Venstre»-kommunismen - en barnesjukdom. På tross av dette var det frem til 1921 assosiert medlem av Komintern.
Gulv
Gulv (eller golv) er den horisontale grunnflaten i en bygning eller et rom, flaten som man går på eller oppholder seg på. Gulv kan lages av mange slags materialer: stampet jord eller leire, stein, bord eller planker av trevirke, trefiberplater, kryssfinér, metall eller betong. Minstekravet til gulvmaterialet er at det kan bære vekten av menneskene som bruker rommet, og av innredningen.
Et gulv består vanligvis av en underliggende bærende konstruksjon, under tregulv vanligvis bjelker av tre. I større byggverk brukes bjelker av betong eller stål. Konstruksjonen består ofte av flere lag med ulike funksjoner som vindtetting, isolasjon og dampsperre. Elektriske ledninger og ledninger for vann og klimaanlegg blir også ofte bygget inn i gulvet, sammen med ledninger for elektrisk varmeanlegg eller vannbåren varme. Over bordgulv eller betongdekke legges ofte et overflatebelegg på gangbanen. Det kan være linoleum, plast, parkett, terrasso, keramiske fliser, mosaikk eller heller av naturstein. Bygningslovgivningen har strenge bestemmelser om materialbruk og utførelse for å iverta sikkerheten mot brann og sammenbrudd.
Gulvbelegg
I bygninger er det vanlig å legge et belegg av et gitt materiale over det bærende gulvet. Gulvbelegg kan deles inn i seks hovedgrupper:
Fugeløse gulvbelegg
Disse beleggene støpes eller jevnes ut i plastisk form. Eksempler på dette kan være sementpuss, terrasso, asfaltmasser og støpeplaster.
Myke og halvharde belegg
Disse beleggene legges som baner eller mindre fliser og limes til underlaget. Eksempler på dette er linoleum, vinylbelegg, gummi og kork.
Stive fliser eller heller
Slike belegg er som oftest av naturstein, betong eller keramiske materialer. De festes til underlaget med lim eller mørtel.
Bordgulv
Belegg av massive bord kan festes til underlagete eller legges flytende på underlaget.
Parkett
Parkett leveres både som massive staver av hardtre og som laminerte parkettstaver som består av tre sammenlimte lag. Parkett legges på bærende undergulv, men noen typer er selvbærende og kan festes til gulvbjelkene.
Tekstile gulvbelegg
Slike materialer kan variere mye, men festes på samme måte som andre belegg, enten ved å limes eller monteres løst på underlaget.
Andre materialer
Plastlaminater, maling, lakk.
Kristent Samlingsparti
Kristent Samlingsparti var et norsk politisk parti med et kristenkonservativt ståsted som var aktive fra 1998 til 2015. Det var et borgerlig parti fundert på det de beskrev som «bibelsk grunn». Det hadde som krav at man måtte være bekjennende kristen for å kunne ha tillitsverv i partiet. I 2015 vedtok partiledelsen å gå inn i Partiet De Kristne.
Partiet hadde liten oppslutning. På det meste hadde de 0,3 %, som de fikk under stortingsvalget i 2001.
Morten Selven var formann.
Historie
Partiet ble stiftet den 26. september 1998, som følge av en sammenslåing mellom de kristenkonservative småpartiene Samlingspartiet Ny Fremtid og Kristent Konservativt Parti.
Et annet parti som het Kristent Samlingsparti eksisterte en kort perioden på begynnelsen av 1990-tallet. Dette partiet ble ledet av Gustav Mjåland og gikk inn i Samlingspartiet Ny Fremtid allerede i 1994. Det nye partiet fikk ved sammenslåingen navnet Kristent Samlingsparti. Partiet hadde i 1999 kommunestyrerepresentant i Kautokeino.
I 2001 forlot partiformann Ivar Kristianslund partiet. Kristianslund var med basis i sitt teologiske syn i mot at kvinner skulle ha ledende stillinger, men hadde ingen støtte for sitt syn i resten av partiet. Tre av syv sentralstyremedlemmene i Kristent Samlingsparti, samt landssekretæren, er idag kvinner iht. partiopplysningene registrert i Brønnøysundregistrene.
I valgkamper har partiets kandidater ofte kritisert Kristelig Folkeparti (KrF) for ikke å være Israel-vennlige eller innvandrerkritiske nok. Mange av de som var aktive i Kristent Samlingsparti, hadde da også en fortid i KrF, men brøt av ulike grunner, noen på grunn av uenighet, andre på grunn av manglende, personlig gjennomslag i KrF. Etter at partiet Partiet De Kristne ble dannet på Bømlo i forbindelse med kommunevalget i 2011, har enkelte av de som har vært med i Kristent Samlingsparti vandret videre til det nye partiet. Etter valget i 2013 ble det klart at oppslutningen til Partiet De kristne, hadde kommet på bekostning av KS. Dette var medvirkende årsak til at prosessen med å søke sammenslåing med Partiet De Kristne eller nedlegge partiet startet høsten 2014. Virksomheten i partiet opphørte etter vedtak på ekstraordinært landsmøte i 2015.
Politiske merkesaker
Partiet arbeider blant annet for strengere innvandringspolitikk. Der hvor beskyttelse innvilges gjennom asyl med oppholdstillatelse på humanitært grunnlag, skal utgangspunktet være at man returnerer til hjemlandet når forholdene er trygge. Imidlertid er Kristent Samlingsparti for at innvandrere, mens de er i Norge, skal ha en fullgod human behandling, bygget på kristen nestekjærlighet. Partiet er dessuten en sterk støttespiller for Israel og støtter jødisk innvandring til landet og mener Norge bør flytte ambassaden til Jerusalem.
Kristent Samlingsparti ønsker at mer av u-landshjelpen, frivillig bistand og gaver gis via kanaler drevet av kristne og andre humanitære (deriblant ikke-kristne) organisasjoner. Det ønskes videre en kraftig oppgradering og utbygging av riks- og stamveinettet i Norge. Kristent Samlingsparti mener at et godt veinett, med tilfredsstillende tunneler og broer, er nødvendige tiltak for å oppnå solid konkurransekraft i utkantstrøk. Partiet er mot medlemskap i EU og Schengen og for et sterkt NATO og en Israel-vennlig norsk utenrikspolitikk.
Valgresultat
Stortingsvalg
T1000-serien
«1000-serien» T1-T4 (også kalt østvogner) var en type t-banetog som ble brukt på T-banen i Oslo.
1000-seriens 1001-1105 (T1-2, T1-1 og T2) var de opprinnelige T-banevognene som ble kjøpt inn til åpningen av de østlige banene mellom 1964 og 1967. 1106-1135 (T3) ble anskaffet mellom 1969 og 1972 og 1136-1162 (T4) ble anskaffet mellom 1975 og 1977. Vognene er kun utstyrt med strømavtaker for strømskinne og kunne følgelig ikke brukes på linjer med luftledning. Etter at leveransen av MX3000 er samtlige vogner utrangert, sett bort i fra 8 vogner som skal tas vare på. 6 av disse skal bevares som et kjørbart tog, den sjuende (1089) er stilt ut i Sporveismuseet. Ytterligere en vogn, tidligere nr 1155, skal bevares som ombygget til 1300-vogn, nr 1335.
19. juni 2009 var siste dag med vogner fra T1000-serien i vanlig rutetrafikk. 25 august ble den siste vogna hentet for opphugging.
Sidse Babett Knudsen
Sidse Babett Knudsen (født 22. november 1968 i København) er en dansk skuespiller. Hun debuterte med filmen Let's Get Lost. Sidse Babett Knudsen er utdannet skuespiller i Frankrike på Theatre De L'Ombre i Paris 1990. Foruten Let's Get Lost har hun også medvirket i en annen Jonas Elmer-film, nemlig Monas verden fra 2001. I 2006 deltok hun i Søren Østergaards Tivoli Varieté.
Sidse Babett Knudsen har medvirket i flere filmer som har vært vist både på kino og på fjernsyn i Norge. Blant disse kan nevnes dogmefilmen Mifunes siste sang av Søren Kragh-Jacobsen, Den eneste ene av Susanne Bier og Etter bryllupet, også den av Susanne Bier. I den sistnevnte filmen spilte hun den ene hovedrollen, mot Mads Mikkelsen i den andre.
Høsten 2010 viste NRK første sesong av den danske TV-serien Borgen fra samme år. I denne serien spiller Sidse Babett Knudsen hovedrollen som Danmarks første kvinnelige statsminister. Serien handler om hennes hverdag som topp-politiker, og om hvilken innvirkning karrieren får på privatlivet hennes.
Piedade de Caratinga
Piedade de Caratinga er en kommune i delstaten Minas Gerais i sørøstregionen av Brasil.
Willy Schärer
Wilhelm «Willy» Schärer (født 20. september 1903 i Bern, død 20. november 1982 i Bern) var en sveitsisk friidrettsutøver som deltok i de olympiske leker 1924 i Paris. Schärer vant en olympisk sølvmedalje i friidrett under OL 1924 i Paris. Han kom på andreplass på 1500 meter bak Paavo Nurmi fra Finland.
Sebrasnegl
Sebrasnegl er en art snegler, trolig den eneste arten i slekten Neritina som lever i ferskvann. Den er brun- og svartstripet. Den er populær i akvaristikken, da den regnes for å være en effektiv algeeter. Den foretrekker en temperatur på mellom 22 og 26 grader, og blir opptil 2,5 cm stor.
Steve Elkington
Steve Elkington (født 8. desember 1962) er en australsk profesjonell golfspiller på PGA-touren.
Elkington har vunnet 10 turneringer på PGA-touren (pr. 2005), deriblant én major-turnering – PGA-mesterskapet i 1995 på Riviera Country Club – og The Players Championship i 1991 og 1997. I 2005 endte han som nummer to bak Phil Mickelson i PGA-mesterskapet og kom dermed blant de 50 beste på Verdensrankingen i golf for menn.
Kongens kommissær
Kongens kommissær (Commissaris van de Koning) er et nederlandsk embete i hver av landets 12 provinser. Kommissæren er formann for styret (College van Gedeputeerde Staten) i en provins, og dermed provinsen og styrets ansikt utad. Ved siden av dette, er han ordfører under de (månedlige) møtene i provinsrådet (Provinciale Staten). Kommissæren er kongerikets representant i provinsen, og trenger dermed ikke å stå bak provinsens politiske mål.
Hver provins styres av et provinsråd. Rådsmedlemmene velges hvert fjerde år. Rådene har ansvar for å utforme provinsenes politikk og se til at den iverksettes. Hvert rådsmedlem har én stemme og vedtak fattes ved flertallsavgjørelse blant de tilstedeværende medlemmene. Rådsmedlemmene har som regel vanlige yrker og påtar seg oppgavene i rådet på fritiden. De mottar godtgjørelse for fremmøte.
Kongens kommissær velges ikke av provinsens innbyggere, men beskikkes av Kronen (kongen og ministrene). Kongens kommissær utnevnes på åremål for seks år, som kan forlenges med nye seks år. Kongens kommissær kan innenfor denne tidsrammen kun gis avskjed av Kronen. Når embetet blir ledig gir provinsrådet en profil til innenriksministeren for hva slags kandidat det ønsker for stillingen. Selv om alle kongens kommissærer er fremstående medlemmer av et av de store nasjonale partiene, forventes de å opptre politisk uavhengig i utøvelsen av embetet som kongens kommissær.
Kongens kommissærer har en rolle i administrasjonen av provinsene og er sentralstatens representanter i provinsene. De koordinerer provinsens beredskapsarbeid og besøker jevnlig kommunene i provinsen. De har også en viktig rolle i utnevnelsen av kommunale borgermestere. Når et borgermesterembete blir ledig vil kongens kommissær rådspørre kommunestyret om sitt syn på en etterfølger, og deretter anbefale en kandidat til innenriksministeren.
Fordi kongens kommissær både er formann og fullverdig medlem av provinsregjeringen, kan noen av regjeringsoppgavene bli lagt i kommissærens portefølje. Kongens kommissær fører også tilsyn med den offentlige forvaltningen og kommunale tjenester, og representerer provinsen i forholdet til næringslivet.
Guvernør
I Limburg kalles Kongens kommissær også «guvernør». Dermed er provinshuset i Maastricht også kjent som Gouvernementet.
I Belgia er Guvernøren den høyeste ansvarlige for en provins.
Margaret Rutherford
Margaret Rutherford (født 11. mai 1892 i London, død 22. mai 1972) var en britisk skuespiller.
Leonard Jimmie Savage
Leonard Jimmie Savage (født 20. november 1917, død 1. november 1971) var en amerikansk matematiker og statistiker. Nobelpris-vinneren og økonomen Milton Friedman uttalte om Savage at han var «et av de få mennesker som jeg har møtt som jeg uten å nøle vil kalle et geni.»
Liv og virke
Savage ble uteksaminert fra Universitetet i Michigan og senere arbeidet han ved Institutt for avansert forskning ved Princeton University, Universitetet i Chicago, Universitetet i Michigan, Yale University og Statistisk Research Group ved Columbia University. Selv om hans offisielle veileder var Sumner Myers, har Savage også kreditert anerkjente forskere som Milton Friedman og W. Allen Wallis som statistiske mentorer.
Savages mest kjente arbeider var boken Foundations of Statistics («Statistikkens grunnlag») som ble publisert i 1954, der han fremmet bayesiansk statistikk og satte fram en teori om subjektiv og personlig sannsynlighet og statistikk. Under den andre verdenskrig, var Savage statistisk assistent til John von Neumann, matematikeren som ble kreditert for å bygge den første elektroniske datamaskinen.
Et av Savages indirekte bidrag var hans oppdagelse av arbeidet til den franske forskeren Louis Bachelier på stokastiske (tilfeldige) modeller for å sette opp priser og den matematiske teorien om optimal prising. Savage gjorde Paul Samuelson oppmerksom på arbeidet til Bachelier, og det var fra dennes påfølgende skrifter om at «tilfeldig bevegelse» (og deretter browniansk bevegelse) som ble grunnlaget til matematisk finansiering.
Margaret Rutherford
For sin rolle som «Hertuginnen av Brighton» i filmen The V.I.P.s vant hun i 1963 en Oscar for beste kvinnelige birolle.
Alti Eikunda
Alti Eikunda er et kjøpesenter i Egersund sentrum.
Senteret inneholder 25 butikker og Egersund Folkebibliotek. På taket av senteret er det bygget 34 leiligheter. Senteret har gåavstand til Egersund Sentrum.
Egersund Fayancemuseum
Egersund Fayancemuseum har flyttet inn i lokaler i senteret, og den store samlingen av fajanse fra Egersund Fayancefabrik er da tilbake i lokalene hvor de en gang ble laget. Senteret er lokalisert i den gamle Fajansefabrikken i Egersund, som etter at den ble nedlagt først ble ombygd til Varehus for Coop Eikunda, som etter noen års drift bygde på senteret til det anlegget det fremstår som idag. Ombyggingen tok to år, og senteret åpnet dørene etter ombygging 22. mai 2008 med navnet Amfi Eikunda. 1. juni 2023 skiftet senteret forvaltning til Alti, og byttet navn til ALTI Eikunda.
Sandro Pertini
Alessandro Pertini, best kjent som Sandro (født 25. september 1896 i Stella i Liguria i Italia, død 24. februar 1990 i Roma), var en italiensk sosialistisk politiker som ble valgt til den syvende presidenten i den italienske republikken. Han satt som president i syv år mellom 1978 og 1985.
Bakgrunn
Pertini studerte samfunnsvitenskap og rettsvitenskap og tok sine eksamener ved Universitetet i Genova.
Etter andre verdenskrig
Etter den 25. april 1945 (som var slutten på andre verdenskrig i Italia) ble han valgt inn til det første parlamentet i den nye italienske republikken (dette parlamentet skapte den moderne italienske grunnloven).
I etterkrigsårene var han et prominent medlem av ledelsen av det italienske sosialistiske parti (PSI, som PSU var gått inn i).
Han ble valgt til statsminister i 1968.
President
I 1978 ble den da 81 år gamle Pertini valgt til Italias president. Under Brigate Rosse-terrorismen under (Anni di piombo gikk Pertini åpent ut mot volden. I 1985 trådte han tilbake fra presidentembedet.
Pertini var venn av pave Johannes Paul II, som han møttes i offentlige og private sammenhenger og ofte førte telefonsamtaler med.
Senator på livstid
Han ble senator på livstid, men den eneste offisielle rolle han gikk med på under denne siste livsfase var som president for Filippo Turati-stiftelsen for historiske studier i Firenze, som ble åpnet i 1985 og som gransket og tok vare på den sosialistiske bevegelses historie i landet.
Ethel Thomson Larcombe
Ethel Larcombe (født Ethel Warneford Thomson, 8. juni 1879, Islington, London, død 11. august 1965) var en britisk tennis- og badmintonspiller.
Tennis
Ethel Larcombe deltok i damsinglen i Wimbledon første gang i 1902 og siste gang i 1919. Hun deltok ikke i årene 1907-1911. I 1912 vant hun singleturnerningen, hun beseiret Blanche Hillyard i semifinalen i All Comers Round med 6-1, 6-0 og i finalen Charlotte Sterry med 6-3, 6-1. Ettersom regjerende mester fra året før, Dorothea Douglass Chambers ikke stilte opp å forsvarte sin tittel ble Ethel Larcombe erklært som vinnere av dameturneringen. I 1914 var hun på nytt i finalen i Challenge Round, hun tapte for Chambers som dermed vant sin siste av i alt sju singletitler i turneringen.
Piedade de Ponte Nova
Piedade de Ponte Nova er en kommune i delstaten Minas Gerais i sørøstregionen av Brasil.
Ethel Thomson Larcombe
Badminton
Ethel Larcombe var også en fremgangsrik badmintonspillere. Også her var en av hennes fremste konkurrenter Dorothea Douglass Chambers. Larcombe var med sine fem singletitler i Yonex All England Open (1900, 1901, 1903, 1904 og 1906) mer fremgangsrik enn Chambers med sine to titler (double og mixeddouble). Ethel Larcombe vant i tillegg doubletittelen i mesterskapet i 1902, 1904, 1905 og 1906 samt mixeddouble i 1903 og 1906.
Verneplikt
Verneplikt er en plikt et lands statsborgere har til å delta i krigstjeneste, noe som omfatter både forsvar av landets grenser og krigføring utenlands, samt tjenestegjøring i militære styrker i fredstid. Verneplikt har tidligere vært vanlig i mange land, spesielt i krigstid, men de fleste land har nå avskaffet dette, og i den vestlige verden er det bare noen få mindre land som har verneplikt. I vesten og mye av verden ellers er tendensen at verneplikten avskaffes de jure eller de facto, begrunnet særlig med ønsket om et mer moderne forsvar med færre og bedre trente og motiverte, profesjonelle soldater og med at det er problematisk utfra borgernes rett til å bestemme over eget liv og menneskerettighetene å tvinge borgere til å være soldater mot deres vilje. Verneplikt er i mange land, blant annet USA, ansett som svært politisk kontroversielt og som et inngrep i borgeres rett til å bestemme over eget liv. De fleste land med verneplikt er i dag i Afrika og av stormaktene er det bare Russland som har verneplikt. Det siste større vestlige landet med verneplikt, Tyskland, avskaffet dette i 2011.